钦定古今图书集成/明伦汇编/闺媛典/第106卷 > 皇清十二 > 黄震妻冯氏
## 钦定古今图书集成/明伦汇编/闺媛典/第106卷 > 皇清十二 > 黄震妻冯氏

按《瓯宁县志》：冯氏，庠生黄震妻。顺治十年，贼破大乐，震与兄宫杀贼数人，贼益至，宫、震斗死。冯正立侍姑侧，曰：“毋伤我姑。” 贼遂舍姑，执冯去。冯绐曰：“事至此，生死惟命。然吾有所藏，幸少纵，取以与汝。” 贼许之，冯入室，阖门抽刀自刎。贼破户入，已死矣。